Quines entitats hi ha en aquest text?
Seguidament, en nom del Grup Parlamentari de Ciutadans, té la paraula el diputat senyor Matías Alonso. Matías Alonso Ruiz Gràcies, presidenta. Conseller, síndic, membres de la Sindicatura, senyores i senyors diputats. Avui, com és habitual, estem parlant d'uns comptes de la Generalitat que vam tancar fa ja més de dos anys i mig. Aquesta vegada el retard no és tan escandalós com el que vam tenir ocasió de comprovar l'abril d'enguany quan el síndic major ens va presentar els informes corresponents als exercicis de 2016 i 2017, gairebé quatre i tres anys, respectivament, des del tancament dels comptes i la seva presentació a la Sindicatura. És potser allò de las cosas de palacio. En aquestes qüestions anem encara a poc a poc. Perquè, si no estic equivocat, aquest informe va estar aprovat per la Sindicatura de Comptes el desembre del 2020, ja fa un any, i, si no estic equivocat, que crec que tampoc, doncs, aquest informe va entrar al Parlament amb data 15 de febrer d'enguany. Més de nou mesos després, per fi, aquest informe veu la llum o, millor dit, queda a la vista del conjunt de la ciutadania de Catalunya mitjançant els ulls dels diputats que els representem. Ja ho he dit: «las cosas de palacio». En qualsevol cas, hem de ser conscients de les limitacions que l'estructura de la Generalitat de Catalunya i les formes de treballar d'aquesta administració autonòmica en el seu conjunt imposen a la Sindicatura de Comptes. Hem d'agrair, doncs, la presentació d'aquest informe i ho fem. Gràcies, síndic major i membres de la Sindicatura, per haver intentat que els comptes de la Generalitat arribin a tenir un mínim de transparència a ulls dels ciutadans de Catalunya. Els ciutadans de Catalunya, recordem-ho, els qui suporten sobre les seves espatlles el cost, la despesa, el dèficit i el deute generat per aquesta administració pública sobredimensionada, que és la Generalitat de Catalunya mateixa. No vull continuar sense fer referència a algunes de les qüestions formals que afecten no només aquest compte general, sinó també la mateixa Sindicatura de Comptes, a més a més, de la situació de caducitat dels seus components. La primera de les
Grup Parlamentari de Ciutadans : partit_polític, Matías Alonso : polític, Matías Alonso Ruiz Gràcies : polític, Generalitat : govern, Sindicatura : govern, Sindicatura de Comptes : govern, Parlament : govern, Catalunya : Entitat_Geopolítica, Generalitat de Catalunya : govern